Димитър Казаков
Димитър Казаков (известен и като Нерон) е български художник.

Биография 
Роден на 22 юни 1933 г. в село Царски извор, Търновско. През 1965 г. завършва специалност „Графика“ при проф. Ефтим Томов във Висшия институт за изобразително изкуство „Николай Павлович“ в София. От 1966 г. участва в художествени изложби в България и в представителни изложби в чужбина. На следващата година получава наградата на СБХ за графика.

Димитър Казаков е творец, който по своеобразен начин пресъздава жанрово-фолклорни мотиви.

Работи с всички техники и с разнообразни материали. Прави 15 самостоятелни изложби, като най-успешната е през 1980 година. Следват десетки изложби в най-престижните галерии в Ню Йорк, Париж, Мадрид, Виена, Токио, Торонто, Атина, Базел, Люксембург. Творби на Нерон са притежание на националния фонд за съвременно изкуство в Лувъра, Париж, в музея „А. С. Пушкин“, Москва, в Императорската колекция в Токио.

Заедно с брат си Никола Казаков даряват на музея в Трявна, който се помещава в Старото (или Славейковото) школо, над 500 свои творби – живопис, рисунки върху теракота и фаянс, дървена и каменна пластика. Днес те могат да се видят в няколко просторни зали на втория етаж на възрожденската сграда.

Галерия

Литература за него 
 Георги Шапкаров, Казаков. Паспорти на годините. София: Център за изкуства Сорос, 96 с.
 Аксиния Джурова, Митът Димитър Казаков Нерон/ Le mythe Dimitar Kazakov Néron. София: Фондация „Елена и Иван Дуйчеви“, 2003, 310 с.
 Димитър Пампулов, Димитър Казаков – Нерон отблизо. София: Труд, 2007, 272 с.

Външни препратки 
 „Юбилейна изложба на Димитър Казаков – Нерон“ (биографична справка), cult.bg
 „Димитър Казаков: Творецът да не чака държавата да плаща, а да си пасе овцете и да си прави гегата“, интервю на Димитър Атанасов, 5 август 1991, liternet.bg
 Аксиния Джурова, „Митът Димитър Казаков – Нерон“ (спомени), сп. „Пламък“, бр. 7/8, 2001
 Петър Николов, „Императорът на четката“, в-к „Стандарт“, 15 януари 2004
 Петър Николов, „Императорът на четката“, в-к „Дума“, 7 май 2007
 Димитър Аврамов, „Територия на свободата. Димитър Казаков“, „Портал за култура, изкуство и общество“, 19 юли 2016

Възпитаници на Националната художествена академия
Почетни граждани на Пазарджик
Художници на графити
Български художници
Улично изкуство в България
Родени в област Велико Търново
Починали в Божурище